*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*187. számú előterjesztés*

Bátaszék Város Önkormányzata Képviselő-testületének 2017. augusztus 30-án,

16,00 órakor megtartandó ülésére

*A Városi Könyvtár nyílászáróinak cseréjéhez forrás biztosítása*

|  |
| --- |
| **Előterjesztő:** dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető    **Törvényességi ellenőrzést végezte**: Kondriczné dr. Varga Erzsébet jegyző  **Tárgyalja:** PG Bizottság: 2017. 08. 29. |

***Tisztelt Képviselő-testület!***

Bátaszék Város Önkormányzatának 2017. évi költségvetésének (4/2017.(III. 08.) önkormányzati rendelet) 6. mellékletében meghatározásra kerültek a városüzemeltetési feladatok, beruházási és felújítási feladatok, illetve az ezekhez tartozó források. A könyvtár épületének felújítására 5.000.000,-Ft keretösszegből a tervezési díj és a fűtéskorszerűsítésének gépészeti kivitelezési munkái kifizetését követően 304.200,-Ft áll rendelkezésre.

Ajánlattételre szóló felhívás került kiküldésre három vállalkozónak, melynek tárgya:

Bátaszék, Keresztély Gyula Városi Könyvtár nyílászáró cseréje, mellékletben található adatoknak megfelelően. A meglévő nyílászáró bontásával, az új beépítésével, I. és II. ütem.

Az ajánlattételi határidő lejártáig három ajánlattevő nyújtott be ajánlatot.

Csikós Asztalosipari Szövetkezet 7700 Mohács, Budapesti út 49.

3.800.693,- Ft+ 27% Áfa ( Ft) Összesen: 4.826.880,- Ft

GEMENC BAU Kft. 7100 Szekszárd., Tinódi u. 7.

3.893.371,- Ft+ 27% Áfa ( Ft) Összesen: 4.944.581,- Ft

Alisca Bau Építőipari Zrt. 7140 Bátaszék, Bonyhádi u. 30.

3.690.451,- Ft+ 27% Áfa ( Ft) Összesen: 4.686.873,- Ft

Az épület energia hatékonyságának növelése érdekében szükségesnek ítéljük a nyílászárok felújítását, cseréjét.

A fennmaradó 304.200,-Ft keretösszeg nem nyújt fedezetet a kivitelezési munkákra.

A Képviselő-testület 92/2017.(IV.26.) önkormányzati határozatával döntött a költségvetési törvény 3. számú melléklete szerinti fejlesztési célú pályázat (sportcsarnok felújítása) jóváhagyásáról. Ezzel együtt döntés született arról, hogy a Kalász János Városi Sportcsarnok parketta felújítására és vizesblokkjainak felújítására az önkormányzat saját forrásként 8.913.144,- Ft önrészt biztosít az önkormányzat 2017. évi költségvetésének pályázati saját források fejlesztési céltartalék terhére. Az értesítést megkaptuk, mely szerint a beadott pályázat nem nyert, ezért javasoljuk az összeg felszabadítását és általános tartalékba történő átcsoportosítását.

Javasoljuk, hogy a 2017. évi költségvetés általános tartalékából 4.382.673,-Ft (ajánlati ár - 304.200,-Ft) és az esetleges pótmunka fedezetére 200.000,-Ft, összesen: 4.582.673,- Ft kerüljön felhasználásra a 2017. évi költségvetés tervezett felújítási kiadások keretére.

1. ***számú H a t á r o z a t i j a v a s l a t :***

**A Városi Könyvtár nyílászáróinak cseréjéhez forrás biztosítására**

Bátaszék Város Önkormányzatának Képviselő-testülete;

1. a 92/2017.(IV.26.) önkormányzati határozatát hatályon kívül helyezi és a 8.913.144,- Ft lekötött forrást a céltartalékból felszabadítja és az általános tartalékba átcsoportosítja.
2. a Keresztély Gyula Városi Könyvtár nyílászáró cseréjét támogatja és a megvalósításhoz szükséges 4.582.673,- Ft forrást a 2017. évi költségvetés általános tartalékkeret terhére biztosítja.

*Határidő:* azonnal

*Felelős*: Dr. Bozsolik Róbert polgármester

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár

1. ***számú H a t á r o z a t i j a v a s l a t :***

**A Városi Könyvtár nyílászáróinak cseréjéhez kivitelező kiválasztására**

1. a Keresztély Gyula Városi Könyvtár nyílászárói cseréje kivitelezési munkáinak elvégzésével a legalacsonyabb ajánlati árat tevő ALISCA BAU Építőipari Zrt. (7140 Bátaszék, Bonyhádi u. 30.) bízza meg, bruttó 4.382.673,-Ft összeggel.
2. felhatalmazza a város polgármesterét a feladat ellátására vonatkozó szerződés aláírására.

*Határidő:* 2017. szeptember 22.

*Felelős*: Dr. Bozsolik Róbert polgármester

*Határozatról értesül*: ALISCA BAU Építőipari Zrt.

Bátaszéki KÖH városüz. iroda

Bátaszéki KÖH pénzügyi iroda

irattár